**Komárňanský komorný orchester,**

**Fond na podporu kultúry národnostných menšín**

**a Základná umelecká škola v Komárne**

**v spolupráci s Mestom Komárno**

**vyhlasujú**

**15. ročník Medzinárodnej súťažnej prehliadky Júliusa von Beliczayho**

**v sólovej hre na husliach a v komornej hre rôznych nástrojových zoskupení,**

**ktorá sa uskutoční dňa 8. júna (akustické skúšky) a 9. júna (súťaž) 2023 v Komárne.**

Súťaž sa koná na počesť 130. výročia úmrtia Júliusa von Beliczayho, hudobného skladateľa, pedagóga, komárňanského rodáka (nar. 10.8.1835 Komárno, umr. 30.4.1893 Budapešť).

Cieľom súťažnej prehliadky je viesť mládež pod vedením pedagógov k zvyšovaniu svojho interpretačného majstrovstva v sólovej hre na husliach a v komornej hre rôznych nástrojových zoskupení. Zaradenie do jednotlivých pásiem sleduje cieľ vyvolať v účastníkoch radosť z hry. Účasť domácich a zahraničných pedagógov dáva možnosť bohatej vzájomnej výmeny skúseností pedagogického procesu vo výchove budúcich špičkových umelcov - hráčov sólovej a komornej hry.

Výkony súťažiacich hodnotí odborná porota pozostávajúca z hudobných pedagógov.

**Súťažný poriadok**

Súťaž je jednokolová, súťažiaci môžu súťažiť jednou ľubovoľnou, prípadne viacerými charakterovo odlišnými skladbami v rámci časového limitu. V sólovej hre na husliach je podmienkou hra spamäti a v komornej hre rôznych nástrojových zoskupení je povolená hra z nôt.

Pre zaradenie do kategórie komorná hra je rozhodujúci **vekový priemer** členov komorného zoskupenia. **Členom komorného zoskupenia môže byť aj jeden pedagóg, jeho vek sa však do priemeru nezapočítava.** **Počet súťažiacich v zoskupení je 2-5 členov.**

Odborná porota hodnotí výkony súťažiacich a udeľuje súťažiacim titul laureát a diplom zlaté, strieborné a bronzové pásmo. Porota môže zároveň udeliť 1., 2. a 3. miesto v jednotlivých kategóriách. Má právo niektoré ocenenia neudeliť. V každej kategórii porota môže oceniť najlepšieho pedagóga. Porota má právo kvalifikovať prekročenie hornej a dolnej hranice časového limitu ako porušenie súťažného poriadku. Zasadanie poroty je neverejné.

Rozhodnutie poroty je konečné.

Umeleckým garantom súťaže je Ing. László Stubendek, predseda MO Csemadok v Komárne.

Organizátor si vyhradzuje právo rozlosovania **a v prípade veľkého záujmu aj výberu** **účastníkov.**

Celkové výsledky súťaže budú zverejnené po ukončení súťaže. Účastníci dostanú diplomy (laureát, zlaté, strieborné a bronzové pásmo, 1., 2., 3. miesto a diplom za účasť).

Laureát súťaže v sólovej hre dostane možnosť účinkovať s Komárňanským komorným orchestrom.

**Súťaže sa môžu zúčastniť záujemcovia, ktorí spĺňajú vekové kategórie a v stanovenom**

**čase pošlú vyplnenú prihlášku a uhradia účastnícky poplatok do 26. mája 2023.**

Súťaž v I., II., III. a v V. kategórii je určená pre žiakov súkromných a štátnych základných umeleckých škôl, **nie je určená** pre žiakov konzervatórií, prípadne vysokých škôl umeleckého zamerania.

Súťaže sa v IV. kategórii môžu zúčastniť **mimoriadni a riadni žiaci konzervatórií a žiaci, ktorí nenavštevujú štátne ani súkromné hudobné školy.**

**Pre zaradenie do kategórie sa berie do úvahy celý kalendárny rok 2023, nie vek dosiahnutý k dátumu konania súťaže !!!**

Organizátor nezabezpečuje sólistom korepetítora.

**Účastnícky poplatok** 33.- € platí každý súťažiaci v sólovej hre na husliach.

Účastnícky poplatok 33.-€ za celý súbor platia súťažiaci v kategórii duo a aj v ostatných kategóriách v komornej hre.

Účastnícky poplatok je potrebné uhradiť bankovým prevodom na číslo účtu uvedené nižšie, prípadne so súhlasom organizátora zaslať poštovou poukážkou na adresu **Komárňanský komorný orchester, Letná 12, 945 01 Komárno**. Do správy pre prijímateľa je bezpodmienečne nutné uviesť mená a počet členov komorného zoskupenia.

**Súťažné odbory v roku 2023:**

**Sólová hra na husliach (príp. s doprovodom):**

**I. kategória 6-9-roční - minutáž 3-5 minút**

**II. kategória 10-12-roční - minutáž 5-8 minút**

**III. kategória 13-15-roční - minutáž 8-12 minút**

**IV. kategória 13-15-roční - minutáž 8-12 minút**

**(iba táto kategória je pre mimoriadnych a riadnych žiakov konzervatórií...)**

**V. kategória 16-20-roční - minutáž 8-14 minút.**

**Komorná hra**

**I. kategória 6-12-roční - minutáž 4-8 minút**

**II. kategória 13-15-roční - minutáž 5-10 minút**

**III. kategória 16-20-roční - minutáž 6-11 minút.**

- komorná hra – duo **(nie sólo s doprovodom),** trio, kvarteto a rôzne

zoskupenia gitár, sláčikových, dychových a bicích nástrojov (prípadne s klavírom)

a spevu do počtu piatich členov (jeden z účinkujúcich môže byť pedagóg).

**O prekročenie časového limitu je možné požiadať na prihláške. Organizátor odpovie na žiadosť obratom.**

**Adresa:**

Komárňanský komorný orchester, Letná 12, 945 01 Komárno

Názov a číslo účtu, na ktorý možno zaslať účastnícke poplatky (nezabudnúť v správe pre prijímateľa uviesť mená všetkých účastníkov !!!).

Názov účtu: Komárňanský komorný orchester

Číslo účtu : SK5709000000000026391513, BIC GIBASKBX

**e-mail: rudolfharmat405@gmail.com**

**Kontakt: +421 908 165 864 , +421 908 732 160**

Mgr. Rudolf Harmat, Bc. Boris Borsányi, DiS. art.

Tešíme sa na všetkých účastníkov súťažnej prehliadky!

Organizátori